RASEINIŲ RAJONO SAVIVALDYBĖS TARYBA

SPRENDIMAS

DĖL RASEINIŲ RAJONO SAVIVALDYBĖS GYVENTOJŲ TELKIMO VISUOMENEI NAUDINGAI VEIKLAI ATLIKTI tvarkos aprašo PATVIRTINIMO

2017 m. rugsėjo 28 d. Nr. TS-303

Raseiniai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos piniginės socialinės paramos nepasiturintiems gyventojams įstatymo 23 straipsnio 2 dalies 1 punktu ir 25 straipsnio 6 punktu ir Lietuvos Respublikos socialinės apsaugos ir darbo ministro 2012 m. gegužės 24 d. įsakymu Nr. A1-255 „Dėl telkimo visuomenei naudingai veiklai atlikti tvarkos aprašo patvirtinimo“ patvirtintu Telkimo visuomenei naudingai veiklai atlikti tvarkos aprašu, Raseinių rajono savivaldybės taryba nusprendžia:

1. Patvirtinti Raseinių rajono savivaldybės gyventojų telkimo visuomenei naudingai veiklai atlikti tvarkos aprašą (pridedama).

2. Pripažinti netekusiais galios Raseinių rajono savivaldybės tarybos 2013 m. spalio 31 d. sprendimą Nr. (1.1)TS-386 „Dėl Raseinių rajono savivaldybės gyventojų telkimo visuomenei naudingai veiklai atlikti tvarkos aprašo patvirtinimo“ ir Raseinių rajono savivaldybės tarybos 2014 m. spalio 30 d. sprendimą Nr. TS-338 „Dėl Raseinių rajono savivaldybės tarybos 2013 m. spalio 31 d. sprendimu Nr. (1.1)TS-386 patvirtinto Raseinių rajono savivaldybės gyventojų telkimo visuomenei naudingai veiklai atlikti tvarkos aprašo pakeitimo“.

Šis sprendimas Lietuvos Respublikos administracinių bylų teisenos įstatymo nustatyta tvarka per vieną mėnesį nuo paskelbimo ar įteikimo suinteresuotai šaliai dienos gali būti skundžiamas Šiaulių apygardos administraciniam teismui (Dvaro g. 80, LT-76298 Šiauliai).

Savivaldybės meras	Algirdas Gricius

PATVIRTINTA

Raseinių rajono savivaldybės tarybos

2017 m. rugsėjo 28 d. sprendimu

Nr. TS-303

RASEINIŲ RAJONO SAVIVALDYBĖS GYVENTOJŲ TELKIMO VISUOMENEI NAUDINGAI VEIKLAI ATLIKTI tvarkos aprašAS

I SKYRIUS

BENDROSIOS NUOSTATOS

1. Raseinių rajono savivaldybės gyventojų telkimo visuomenei naudingai veiklai atlikti tvarkos aprašas (toliau – Aprašas) reglamentuoja Raseinių rajono savivaldybės ir jos teritorijos gyventojų, kuriems teikiama piniginė socialinė parama, tarpusavio susitarimu telkimo organizuojamai visuomenei naudingai veiklai atlikti tvarką ir sąlygas. Vadovaujantis Aprašu visuomenei naudingai veiklai atlikti gali būti telkiami ir kiti savivaldybės teritorijos gyventojai.

2. Visuomenei naudinga veikla – neatlyginamos nedidelės apimties visuomenei naudingos paslaugos, kurias savivaldybės teritorijos gyventojai atlieka bendruomenei labui.

3. Visuomenei naudingos veiklos tikslas – skatinti gyventojus aktyviai prisidėti prie bendruomenės gerovės kūrimo, jų iniciatyvą ir darbinę motyvaciją.

4. Visuomenei naudingos veiklos organizatoriaus ir asmens, atliekančio visuomenei naudingą veiklą, santykiai yra civiliniai teisiniai.

5. Visuomenei naudinga veikla, kuri organizuojama Aprašo nustatyta tvarka, nėra laikoma nelegaliu darbu.

6. Organizuojant visuomenei naudingą veiklą atsižvelgiama į asmens, pasitelkiamo visuomenei naudingai veiklai atlikti, profesinį pasirengimą, asmeninius gebėjimus, pomėgius ir kita.

7. Visuomenei naudinga veikla yra:

7.1. aplinkos (teritorijų, skirtų visuomenės poreikiams) tvarkymas:

7.1.1. gėlynų priežiūros darbai;

7.1.2. griovių, pakelių šienavimas ir valymas;

7.1.3. medelių sodinimas;

7.1.4. medžių genėjimas nemechanizuotu būdu;

7.1.5. paplūdimių, paežerių, paupių, šaltinių, tvenkinių pakrančių tvarkymas;

7.1.6. visuomeninio naudojimo patalpų tvarkymas;

7.1.7. aplinkos prie visuomeninio naudojimo patalpų tvarkymas;

7.2. veikla socialinėse, švietimo, sveikatos, kultūros ir kitose įstaigose ir institucijose;

7.3. veikla nevyriausybinėse organizacijose, veikiančiose socialinės, švietimo, sveikatos, kultūros, aplinkosaugos srityse;

7.4. pagalba teikiant socialines paslaugas vienišiems pagyvenusiems ar neįgaliems asmenims;

7.5. pagalba organizuojant kultūros, sporto ir kitus renginius;

7.6. Europos pagalbos labiausiai skurstantiems asmenims paramos organizavimo darbai;

7.7. apleistų kapų tvarkymas ir pagalba laidojant vienišus asmenis;

7.8. kita gyvybei ir sveikatai pavojaus nekelianti ir specialaus pasirengimo bei kvalifikacijos nereikalaujanti veikla bendruomenės labui.

8. Visuomenei naudinga veikla organizuojama vadovaujantis Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, šiuo Aprašu ir kitais teisės aktais.

II SKYRIUS

ASMENYS, ORGANIZUOJANTYS IR ATLIEKANTYS VISUOMENEI NAUDINGĄ VEIKLĄ

9. Visuomenei naudingos veiklos organizatorius (toliau – Organizatorius) – seniūnijų seniūnai seniūnijos teritorijos ribose, organizuoja visuomenei naudingą veiklą ir pasitelkia seniūnijos teritorijos bendruomenės narius, bendruomenių pirmininkus, seniūnaičius visuomenei naudingai veiklai atlikti.

10. Organizatorius visuomenei naudingai veiklai atlikti darbus skirsto kiekvieną antradienį ir ketvirtadienį.

11. Savivaldybės administracijos skyriai, savivaldybės įmonės, įstaigos, organizacijos, bendruomenės, išskyrus pelno siekiančias organizacijas, dėl visuomenei naudingų darbų atlikėjų poreikio kreipiasi į Organizatorių.

12. Visuomenei naudingos veiklos atlikėjas (toliau – Atlikėjas) - ne jaunesnis kaip 18 metų fizinis asmuo.

13. Visuomenei naudingai veiklai pasitelkiami darbingi nedirbantys (taip pat savarankiškai nedirbantys) ar dirbantys (taip pat savarankiškai dirbantys), atsižvelgiant į darbo laiko ar veiklos trukmę, nesimokantys darbingo amžiaus asmenys, gaunantys socialinę ar vienkartinę pašalpą bendra Lietuvos Respublikos piniginės socialinės paramos nepasiturintiems gyventojams įstatymo ir rajono Savivaldybės nustatyta tvarka arba gaunančius socialinę pašalpą išimties tvarka ir nedalyvaujančius aktyvios darbo rinkos politikos priemonėse.

14. Visuomenei naudingai veiklai atlikti nepasitelkiami:

14.1. asmenys, sukakę senatvės pensijos amžių;

14.2. nėščios moterys;

14.3. motina ar tėvas arba globėjas, auginantys vaiką (įvaikį) ar vaikus (įvaikius) iki 3 metų; vaiką (įvaikį) ar vaikus (įvaikius) iki 8 metų, kuris (kurie) negali lankyti švietimo įstaigos pagal gydytojų rekomendaciją, arba vaiką (įvaikį) ar vaikus (įvaikius), nelankantį (nelankančius) švietimo įstaigos dėl to, kad švietimo įstaigose, vykdančiose ikimokyklinio ir priešmokyklinio ugdymo programas, nėra vietų, arba dėl to, kad bendrai gyvenantys asmenys gyvena kaimo vietovėje didesniu kaip trijų kilometrų atstumu nuo švietimo įstaigos, vykdančios ikimokyklinio ir priešmokyklinio ugdymo programas, ir savivaldybėje neteikiamos vaiko vežimo paslaugos, bet ne vėliau, iki vaikas pradės mokytis pagal pradinio ugdymo programą;

14.4. asmenys, kurie slaugo ar prižiūri asmenį, savo ar kito bendrai gyvenančio asmens vaiką arba vaiką, kuriam nustatyta globa ar rūpyba šeimoje, jeigu jiems yra mokamos slaugos ar priežiūros (pagalbos) išlaidų tikslinės kompensacijos arba jeigu jie paskirti fizinio asmens, pripažinto neveiksniu arba neveiksniu tam tikroje srityje, arba vaiko, kuriam nustatyta globa šeimoje, globėju, ar asmens arba vaiko, kuriam nustatyta rūpyba šeimoje, rūpintoju;

14.5. neįgalūs asmenys;

14.6. asmenys, kurie gydosi sveikatos priežiūros įstaigose (jų gydymosi laikotarpiu);

14.7. asmenys, kuriems išduoti elektroniniai nedarbingumo pažymėjimai ar medicininės pažymos (jų galiojimo laikotarpiu);

14.8. asmenys, pateikę Medicinos dokumentų išrašą (forma Nr. 027/a) ar gydytojų konsultacinės komisijos išvadą, kuriose nurodoma, kad asmuo nurodytą laikotarpį dėl sveikatos būklės negali dalyvauti visuomenei naudingoje veikloje.

III SKYRIUS

TELKIMAS VISUOMENEI NAUDINGAI VEIKLAI

15. Raseinių rajono savivaldybės administracijos Švietimo ir socialinių reikalų departamento Socialinės paramos skyriaus (toliau – Skyrius) ir seniūnijų specialistai, priėmę šio Aprašo 12 ir 13 punktuose nurodytų asmenų prašymus-paraiškas ir reikiamus dokumentus dėl socialinės ar vienkartinės pašalpos gavimo, supažindina juos su visuomenei naudingos veiklos atlikimo tvarka bei sąlygomis ir išduoda Lietuvos Respublikos socialinės apsaugos ir darbo ministro įsakymu patvirtintą nustatytos formos siuntimą visuomenei naudingai veiklai atlikti. Siuntimai, visuomenei naudingai veiklai atlikti, registruojami socialinės paramos informacinėje sistemoje „Parama“. Siuntimo šaknelė su siuntimą gavusio asmens parašu įsegama į socialinės ar vienkartinės pašalpos gavėjo bylą.

16. Su Atlikėju sudaroma Lietuvos Respublikos socialinės apsaugos ir darbo ministro įsakymu patvirtinta nustatytos formos rašytinė visuomenei naudingos veiklos atlikimo sutartis (toliau – Sutartis), kurioje nustatomos visuomenei naudingos veiklos atlikimo sąlygos. Sutartis gali būti sudaroma tam tikram laikotarpiui, nurodant veiklos turinį (pobūdį), arba konkrečiai visuomenei naudingai veiklai, kuri bus atlikta per konkretų laiką.

17. Pasirašius Sutartį, Atlikėjui išduodamas duomenų, apie visuomenei naudingos veiklos atlikimą, ataskaita (1 priedas), kurioje nurodoma Atlikėjo vardas, pavardė, asmens kodas (gimimo data), atliekamos veiklos turinys (pobūdis) ir valandos, kurias Atlikėjas dalyvauja visuomenei naudingoje veikloje. Už kiekvieną visuomenei naudingos veiklos atlikimo dieną, Atlikėjas iš Organizatoriaus ar seniūnijos teritorijos bendruomenės narių, bendruomenių pirmininkų, seniūnaičių, kurie prižiūri visuomenei naudingos veiklos atlikimą, susirenka parašus. Pametus duomenų, apie visuomenei naudingos veiklos atlikimą, ataskaitą, laikoma, kad visuomenei naudinga veikla neatlikta.

18. Skyriaus ir seniūnijų specialistai sudaro asmenų, kurie gali būti pasitelkti visuomenei naudingai veiklai atlikti sąrašą (2 priedas), kurį iki kiekvieno mėnesio 5 dienos pateikia Organizatoriui.

19. Organizatorius prieš pradedant atlikti visuomenei naudingą veiklą, privalo informuoti Atlikėją apie visuomenei naudingos veiklos turinį (pobūdį), eigą ir saugą, nurodydamas apsisaugojimo nuo galimų rizikos veiksnių būdus ir priemones. Jei visuomenei naudingos veiklos atlikimo metu naudojami darbo įrankiai, darbo drabužiai, asmeninės apsaugos priemonės, Atlikėjai, turi būti mokomi juos dėvėti ar jais naudotis.

20. Organizatorius pildo Lietuvos Respublikos socialinės apsaugos ir darbo ministro įsakymu patvirtintą nustatytos formos visuomenei naudingos veiklos apskaitos žurnalą.

21. Visuomenei naudingos veiklos atlikimo laikas nustatomas, atsižvelgiant į paskirtos socialinės ar vienkartinės pašalpos dydį, tenkantį vienam suaugusiam šeimos nariui per mėnesį:

21.1. gavus iki 0,5 VRP kviečiama talkininkauti 16 valandų;

21.2. gavus nuo 0,5 VRP iki 0,75 VRP kviečiama talkininkauti 30 valandų;

21.3. gavus nuo 0,75 VRP iki 1 VRP ir daugiau kviečiama talkininkauti 40 valandų.

22. Visuomenei naudinga veikla gali trukti ne ilgiau kaip 4 valandas per parą ir negali viršyti 40 valandų per mėnesį.

23. Organizatorius aprūpina Atlikėjus visuomenei naudingai veiklai atlikti būtinais darbo įrankiais ir (ar) priemonėmis.

24. Apie atliktą visuomenei naudingą veiklą ir laiką Organizatorius pažymi Sutartyje, kuri saugoma pas Organizatorių.

25. Atsižvelgdamas į visuomenei naudingos veiklos pobūdį ir sveikatos ministro nustatytus reikalavimus dėl profilaktinių sveikatos tikrinimų sveikatos priežiūros įstaigose, Organizatorius iš Atlikėjų gali reikalauti pateikti tokiai veiklai atlikti reikalingą Privalomo sveikatos patikrinimo medicininę pažymą arba Asmens medicininę knygelę (Forma Nr. 047/a arba Nr. 048/a).

26. Organizatorius informuoja Skyrių apie visuomenei naudingos veiklos neatlikimą (3 priedas) iki paskutinės mėnesio darbo dienos.

27. Jei asmuo, siųstas atlikti visuomenei naudingos veiklos, neatvyksta į seniūniją iki mėnesio 20 dienos ir nepraneša apie neatvykimo priežastis, laikoma, kad jis atsisakė dalyvauti visuomenei naudingoje veikloje.

28. Jeigu bent vienas iš bendrai gyvenančių asmenų atsisako dalyvauti visuomenei naudingoje veikloje, socialinė pašalpa skiriama tik vaikui (įvaikiui) ar vaikams (įvaikiams), iki pareigos bus įvykdytos. Jeigu vienas gyvenantis asmuo atsisako dalyvauti visuomenei naudingoje veikloje, socialinė pašalpa nutraukiama iki pareigos bus įvykdytos.

IV SKYRIUS

BAIGIAMOSIOS NUOSTATOS

29. Visuomenei naudingos veiklos vykdymo metu visuomenei naudingos veiklos organizatoriui ir Atlikėjui, padaryta žala atlyginama Lietuvos Respublikos įstatymų nustatyta tvarka.

_____________________________

Raseinių rajono savivaldybės gyventojų telkimo visuomenei naudingai veiklai atlikti tvarkos aprašo

1 priedas

(Duomenų, apie atliktą visuomenei naudingą veiklą, ataskaitos pavyzdys)

_________________________________________________________

(visuomenei naudingos veiklos organizatoriaus pavadinimas)

_________________________________________________________

(Asmens, atliekančio visuomenei naudingą veiklą, vardas, pavardė)

DUOMENŲ, APIE ATLIKTĄ VISUOMENEI NAUDINGĄ VEIKLĄ, ATASKAITA

______________Nr.________

(data)

Eil. Nr.	Duomenys apie atliekamą visuomenei naudingą veiklą	Visuomenei naudingos veiklos organizatoriaus bendruomenės pirmininko (ės), seniūnaičio (ės) vardas, pavardė, parašas

Atlikimo laikotarpis (data)	Atliekamos veiklos turinys (pobūdis)	Atliktų valandų skaičius

Atliktos veiklos trukmė iš viso ________________________ valandų.

Raseinių rajono savivaldybės gyventojų telkimo visuomenei naudingai veiklai atlikti

tvarkos aprašo

2 priedas

(Asmenų, kurie gali būti pasitelkti visuomenei naudingai veiklai atlikti, sąrašo pavyzdys)

__________________________________________________

(savivaldybės administracijos struktūrinio padalinio pavadinimas)

ASMENŲ,

KURIE GALI BŪTI PASITELKTI VISUOMENEI NAUDINGAI VEIKLAI ATLIKTI, SĄRAŠAS

______________Nr.________

(data)

Eil. Nr.	Asmens, atliekančio visuomenei naudingą veiklą, vardas, pavardė	Asmens, atliekančio visuomenei naudingą veiklą gyvenamoji vieta	Visuomenei naudingos veiklos atlikimo valandų skaičius

......... mėn.	......... mėn.	......... mėn.
1	2	3	4	5	6

____________________ _________________ ________________________

(sąrašą sudariusio asmens (parašas) (vardas ir pavardė)

pareigų pavadinimas)

Raseinių rajono savivaldybės gyventojų telkimo visuomenei naudingai veiklai atlikti

tvarkos aprašo

3 priedas

(Asmenų, kurie neatliko visuomenei naudingos veiklos, sąrašo pavyzdys)

__________________________________________________

(savivaldybės administracijos struktūrinio padalinio pavadinimas)

ASMENŲ,

KURIE NEATLIKO VISUOMENEI NAUDINGOS VEIKLOS,

SĄRAŠAS

______________Nr.________

(data)

Eil. Nr.	Asmens, neatlikusio visuomenei naudingos veiklos, vardas, pavardė	Asmens, neatlikusio visuomenei naudingos veiklos, gyvenamoji vieta
1	2	3

____________________ _________________ ________________________

(pareigų pavadinimas) (parašas) (vardas ir pavardė)

A. V.